ddrg/super_eurlex huggingface dataset:
(a)

splošni cilj je pravičen, trajen in celovit mir, ki bi ga bilo treba doseči na podlagi dvodržavne rešitve, v skladu s katero bi Izrael ter demokratična, ozemeljsko celovita, obstojna, miroljubna in suverena palestinska država soobstajala znotraj varnih in priznanih meja ter gojila normalne odnose s svojimi sosedami v skladu z ustreznima resolucijama Varnostnega sveta Združenih narodov (RVSZN) 242 (1967) in 338 (1973) ter ob upoštevanju drugih ustreznih resolucij, vključno z RVSZN 2334 (2016), madridskimi načeli, vključno z načelom „zemlja za mir“, časovnim načrtom, že doseženimi dogovori med obema stranema, arabsko mirovno pobudo in priporočili bližnjevzhodne četverice (v nadaljnjem besedilu: četverica) z dne 1. julija 2016. Ob upoštevanju različnih vidikov izraelsko-arabskih odnosov je regionalna razsežnost ključni element za dosego celovitega miru;
(3)

Glede na to, da so bile države članice in njihove pristojne institucije doslej zaradi izbruha COVID-19 različno prizadete, nadaljnji razvoj izbruha pa še ni predvidljiv, bo treba razmere stalno spremljati. Po potrebi bi bilo treba ta sklep ustrezno spremeniti, med državami članicami pa se lahko sklenejo dodatni sporazumi –
(4)

Pričakuje se, da bo CESNI na svojem naslednjem zasedanju 15. aprila 2021 sprejel standard za osnovno varnostno usposabljanje za mornarje, ki določa zahteve glede usposabljanja, ki bi jih države članice lahko upoštevale kot svoje nacionalne zahteve (v nadaljnjem besedilu: standard CESNI 20_04), in standard za standardizirane komunikacijske fraze v štirih jezikih, da bi se lahko čolnarji in voditelji čolnov spopadali s situacijami, ki vključujejo težavami pri komuniciranju (v nadaljnjem besedilu: standard CESNI 20_39). Cilj standarda CESNI 20_04 in standarda CESNI 20_39 je olajšati izvajanje zahtev, ki spadajo na področje uporabe Direktive (EU) 2017/2397 Evropskega parlamenta in Sveta (1).
(2)

Pogajanja z Argentino so se zaključila in Sporazum v obliki izmenjave pisem med Evropsko unijo in Argentinsko republiko na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum), je bil parafiran 5. februarja 2021.
(5)

Finska je 10. marca 2020 Komisiji v odobritev predložila spremembe svojega operativnega programa za nadzor salmonele pri nekaterih živih živalih in živalskih proizvodih glede mesa goveda in prašičev in perutninskega mesa ter goveda in prašičev za vzrejo, proizvodnjo in zakol, pa tudi spremembe svojih nacionalnih programov za nadzor salmonele v matičnih jatah vrste Gallus gallus, v jatah nesnic vrste Gallus gallus, v jatah pitovnih piščancev vrste Gallus gallus in pri puranih.
(4)

Primerno je, da se določi stališče, ki se v imenu Unije zastopa na prvem zasedanju o pregledu, ki bo potekalo od 31. maja do 4. junija 2021, in tudi na treh naslednjih dvoletnih zasedanjih pogodbenic ter vseh povezanih vmesnih zasedanjih, saj bodo ukrepi v okviru sporazuma za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (2) in (ES) št. 1224/2009 (3), Uredbo (EU) 2017/2403 Evropskega parlamenta in Sveta (4) ter Izvedbeno uredbo Komisije (EU) št. 404/2011 (5).
(7)

V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
IZVEDBENI SKLEP KOMISIJE (EU) 2021/2055

z dne 23. novembra 2021

o spremembi Izvedbenega sklepa (EU) 2021/182, da se določi razčlenitev virov REACT-EU po državah članicah za leto 2022

(notificirano pod dokumentarno številko C(2021) 8271)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1) in zlasti člena 92b(4) Uredbe,

ob upoštevanju naslednjega:

(1) Izvedbeni sklep (EU) 2021/182 (2) določa razčlenitev virov REACT-EU po državah članicah v odobritvah za prevzem obveznosti iz strukturnih skladov za leto 2021 v skladu s členom 92b(4) Uredbe (EU) št. 1303/2013.

(2) V skladu s členom 92b(4) Uredbe (EU) št. 1303/2013 je treba Izvedbeni sklep (EU) 2021/182 v letu 2021 revidirati, da se določi razčlenitev virov REACT-EU za leto 2022 na podlagi podatkov, ki so na voljo do 19. oktobra 2021.

(3) Naslov Izvedbenega sklepa (EU) 2021/182 bi bilo treba spremeniti, da se vključi omemba razčlenitve za leto 2022.

(4) V Prilogi VIIa k Uredbi (EU) št. 1303/2013 so določeni merila in metodologija za dodelitev virov REACT-EU.

(5) Zaradi načrtovanja programov, ki ga izvedejo države članice, bi se morale za določitev virov, ki bodo po odštetju zneskov za tehnično podporo na pobudo Komisije in podporo upravnih odhodkov dejansko na voljo, pri posebni razčlenitvi uporabljati cene iz leta 2018. Zaradi preglednosti bi morala biti razčlenitev izražena tudi v trenutnih cenah.

(6) Izvedbeni sklep (EU) 2021/182 bi bilo zato treba ustrezno spremeniti –

SPREJELA NASLEDNJI SKLEP:

Člen 1 Izvedbeni sklep (EU) 2021/182 se spremeni: 1. naslov se nadomesti z naslednjim: „Izvedbeni sklep Komisije (EU) 2021/182 o razčlenitvi virov REACT-EU po državah članicah za leti 2021 in 2022“; 2. Priloga se oštevilči kot „Priloga I“; 3. priloga k temu sklepu, ki vsebuje razčlenitev virov REACT-EU po državah članicah za leto 2022, se doda kot Priloga II.

Člen 2 Ta sklep je naslovljen na države članice.

V Bruslju, 23. novembra 2021 Za Komisijo Elisa FERREIRA članica Komisije

(1) UL L 347, 20.12.2013, str. 320.

(2) Izvedbeni sklep Komisije (EU) 2021/182 z dne 12. februarja 2021 o razčlenitvi virov REACT-EU po državah članicah za leto 2021 (notificirano pod dokumentarno številko C(2021) 843) (UL L 53, 16.2.2021, str. 103).
(1)

V skladu s členom 12 Direktive 2014/68/EU Evropskega parlamenta in Sveta (2) se za tlačno opremo ali sklope iz člena 4(1) in (2) navedene direktive, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi varnostnimi zahtevami, ki jih zajemajo navedeni standardi ali njihovi deli iz Priloge I k navedeni direktivi.
(3)

Natančneje, CEN in CENELEC sta bila pozvana, da pripravita osnutek standarda o zasnovi in preskušanju opreme za uporabo v potencialno eksplozivnih atmosferah, kot so navedene v poglavju I programa za standardizacijo, o katerem so se dogovorili CEN in CENELEC ter Komisija, in so priložene zahtevku BC/CEN/46-92 – BC/CLC/05-92. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
(3)

Svet je sklenil, da bi bilo treba vnosa za eno osebo, ki je umrla, in za drugo osebo, za katero so se omejevalni ukrepi uporabljali do 2. aprila 2021, črtati, in ohraniti omejevalne ukrepe proti vsem drugim osebam in subjektom na seznamih iz prilog II in IV k Sklepu (SZVP) 2015/1333. Poleg tega bi bilo treba posodobiti podatke za ugotavljanje identitete ene osebe.
(5)

Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: Sporazum o izstopu) je Unija sklenila s Sklepom Sveta (EU) 2020/135 (4) in je začel veljati 1. februarja 2020. Prehodno obdobje iz člena 126 Sporazuma o izstopu, v katerem se je za Združeno kraljestvo Velika Britanija in Severna Irska (v nadaljnjem besedilu: Združeno kraljestvo) in v njem v skladu s členom 127 Sporazuma o izstopu uporabljalo pravo Unije, se je končalo 31. decembra 2020. Sklicevanja na Združeno kraljestvo, njegove stopnje tajnosti in nacionalne varnostne organe bi bilo zato treba črtati iz Dodatka B oziroma C k Sklepu 2013/488/EU.
(3)

V skladu s členom 4 Uredbe (EU) 2019/1149 so naloge organa pomagati državam članicam in Komisiji pri zagotavljanju boljšega dostopa do informacij, spodbujati skladnost z zadevnimi pravili in sodelovanje med državami članicami pri dosledni, učinkoviti in uspešni uporabi in izvrševanju prava Unije v zvezi z mobilnostjo delovne sile po vsej Uniji, zagotavljati koordinacijo sistemov socialne varnosti v Uniji ter posredovati in lajšati iskanje rešitev v primeru sporov.
(6)

„Zakon 27(I)/2020“ (3), „Zakon 49(I)/2020“ (4), „Zakon 140(I)/2020“ (5) in „Zakon 36(I)2021“ (6) so bili podlaga za številne mesečne regulativne upravne akte (7), v katerih so določeni ukrepi za obravnavanje učinka izbruha COVID-19. Organi so na podlagi teh zakonov uvedli „shemo izrednega dopusta“, kot je navedena v točki (a) člena 3 Izvedbenega sklepa (EU) 2020/1344, ki predvideva nadomestilo plače za starše, ki delajo v zasebnem sektorju in imajo otroke do 15. leta starosti ali otroke s posebnimi potrebami katere koli starosti. Ta shema izrednega dopusta se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj zaposlenim zagotavlja dohodkovno podporo in pomaga ohranjati zaposlitev, ker zaradi nje staršem, ki skrbijo za svoje otroke v času, ko so šole zaprte, ni treba prekiniti delovnega razmerja. Ukrep je sprva veljal za obdobje od februarja 2020 do junija 2020 in je bil nato razširjen, da pokrije obdobje od januarja 2021 do julija 2021.
v členu 1 se odstavek 1 nadomesti z naslednjim:

„1. Mandat Alexandra RONDOSA kot posebnega predstavnika Evropske unije (PPEU) za Afriški rog se podaljša do 30. junija 2021. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko odloči, da mandat PPEU predčasno preneha.“;
(3)

v členu 14a se odstavek 3 nadomesti z naslednjim: „3. Cilji regionalne svetovalno-usklajevalne enote, v tesnem sodelovanju z obstoječimi misijami SZVP v Sahelu, so: (a) izboljšati sodelovanje in usklajevanje med strukturami skupine G5 Sahel in državami skupine G5 Sahel zaradi krepitve regionalnega sodelovanja in operativnih zmogljivosti na varnostno-obrambnem področju v skladu z mednarodnim pravom, človekovimi pravicami in strateškim pristopom EU k ženskam, miru in varnosti, kot ga je Svet določil v sklepih z dne 10. decembra 2018; (b) pripraviti in podpirati regionalizacijo ukrepov SVOP zaradi krepitve nacionalnih zmogljivosti držav skupine G5 Sahel; (c) olajšati in podpirati organizacijo zbiranja in izmenjave informacij z vsemi partnerji skupine G5 Sahel v podporo delegacijam Unije v državah skupine G5 Sahel in sekretariatu Partnerstva za stabilnost in varnost Sahela.“;
Popravek Izvedbenega sklepa Komisije (EU) 2021/958 z dne 31. maja 2021 o določitvi oblike za poročanje podatkov in informacij o ribolovnem orodju, danem na trg, in zbranem odpadnem ribolovnem orodju v državah članicah ter obliki poročila o preverjanju kakovosti v skladu s členom 13(1)(d) in členom 13(2) Direktive (EU) 2019/904 Evropskega parlamenta in Sveta

( Uradni list Evropske unije L 211 z dne 15. junija 2021 )

Stran 53, Priloga 1, „A. Oblika za poročanje podatkov o ribolovnem orodju, ki vsebuje plastiko, danem na trg“, preglednica se nadomesti z naslednjim:

Mrežne ploskve iz debele niti (1) (Ø >1mm) Mrežne ploskve iz tanke niti (Ø ≤ 1mm) Druga orodja na osnovi plastike ali njihovi deli Deli orodja, ki niso iz plastike (2) Boje, plovci, vrvi Skupaj (*1) = (v tonah) A + B + C + D + E A B C D = I + K E = F + J + L Plastika skupaj = A + B + C + F A B C F — Polipropilen (PP) — Polietilen (PE) — Visokomolekularni polietilen (HMPE) — Najlon — Drugo (PET, PVC, HDPE, EVA itd.) — Mešanica polimerov Kovine skupaj G = I + J I J — Jeklo — Aluminij — Svinec — Druge kovine ali mešanice kovin Guma skupaj H = K + L K L

Stran 54, Priloga 1, „B. Oblika za poročanje podatkov o zbranem odpadnem ribolovnem orodju“, preglednica se nadomesti z naslednjim:

Skupaj Mrežne ploskve iz debele niti (3) (Ø > 1mm) Mrežne ploskve iz tanke niti (Ø ≤ 1mm) Druga orodja na osnovi plastike ali njihovi deli Deli orodja, ki niso iz plastike (4) Boje, plovci, vrvi Skupaj (*2) = (v tonah) A + B + C + D + E A B C D = I + K E = F + J + L Plastika skupaj = A + B + C + F A B C F — Polipropilen (PP) — Polietilen (PE) — Visokomolekularni polietilen (HMPE) — Najlon — Drugo (PET, PVC, HDPE, EVA itd.) — Mešanica polimerov Kovine skupaj G = I + J I J — Jeklo — Aluminij — Svinec — Druge kovine ali mešanice kovin Guma skupaj H = K + L K L

(*1) Za poročanje so obvezne samo skupne količine (v belih poljih) ribolovnega orodja in njegovih sestavnih delov.

Črna polja niso relevantna.

(1) „Niti“ so vse niti, vrvice, lahke vrvi itd., ne glede na to, ali so sestavljene iz enega (monofilament) ali več filamentov, spletenih ali prepletenih skupaj za oblikovanje ene niti iz več sukancev.

(2) To lahko vključuje kovinske uteži, gumijaste valje, naprave/mreže za pobeg itd.

(*2) Za poročanje so obvezne samo skupne količine (v belih poljih) ribolovnega orodja in njegovih sestavnih delov. To vključuje vsako ribolovno orodje, ki vsebuje plastiko, ter vse ločene sestavne dele, snovi ali materiale, ki so bili del takega ribolovnega orodja ali nanj pritrjeni, ko je bilo zavrženo, tudi če je bilo zapuščeno ali izgubljeno. Črna polja niso relevantna.

(3) „Niti“ so vse niti, vrvice, lahke vrvi itd., ne glede na to, ali so sestavljene iz enega (monofilament) ali več filamentov, spletenih ali prepletenih skupaj za oblikovanje ene niti iz več sukancev.

(4) To lahko vključuje kovinske uteži, gumijaste valje, naprave/mreže za pobeg itd.
(6)

S Sklepom (EU) 2019/277 Evropskega parlamenta in Sveta (4) je bil Sklad uporabljen za zagotovitev zneska v višini 50 000 000 EUR v odobritvah za prevzem obveznosti in odobritvah plačil za predplačila za proračunsko leto 2019. Ta sredstva so bila uporabljena le v zelo omejenem obsegu. Celoten znesek, ki bo uporabljen v tem primeru, bi bilo zato mogoče financirati s prerazporeditvijo odobritev, ki so v splošnem proračunu Unije za proračunsko leto 2019 na voljo za predplačila.
(1)

Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalci regij, ki so jih prizadele naravne nesreče.
(1)

Komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“. Akcijski načrt iz navedenega sporočila (v nadaljnjem besedilu: akcijski načrt FLEGT) je predlagal, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o akcijskem načrtu FLEGT so bili sprejeti oktobra 2003, Evropski parlament pa je resolucijo o tej zadevi sprejel 11. julija 2005.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Država Izrael dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Libanonska republika dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
SKLEP SVETA (EU) 2020/2077

z dne 8. decembra 2020

o sprejetju stališča Sveta o predlogu spremembe proračuna Evropske unije št. 10 za proračunsko leto 2020

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2020 je bil dokončno sprejet 27. novembra 2019 (2);

— Komisija je 9. oktobra 2020 predložila predlog, ki vsebuje predlog spremembe proračuna št. 10 k splošnemu proračunu za proračunsko leto 2020;

— da bi Evropski parlament ta predlog spremembe proračuna sprejel pravočasno pred koncem proračunskega leta 2020, mora Svet nemudoma sprejeti stališče o predlogu spremembe proračuna št. 10 k splošnemu proračunu za leto 2020. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

SPREJEL NASLEDNJI SKLEP:

Edini člen Svet je stališče o predlogu spremembe proračuna Evropske unije št. 10 za proračunsko leto 2020 sprejel 8. decembra 2020. Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

V Bruslju, 8. decembra 2020 Za Svet Predsednik M. ROTH

(1) UL L 193, 30.7.2018, str. 1.

(2) UL L 57, 27.2.2020, str. 1.
(5)

CEN in Cenelec sta na podlagi zahtevka M/417 z dne 4. decembra 2007 sprejela standarde EN ISO 14064-1:2019 - Toplogredni plini - 1. del: Specifikacija z navodilom za količinsko določanje in poročanje o emisijah in odstranjevanju toplogrednih plinov na ravni organizacije, EN ISO 14064-2:2019 - Toplogredni plini - 2. del: Specifikacija z navodilom za količinsko določanje, spremljanje in poročanje o povečanem zmanjševanju ali odstranjevanju emisij toplogrednih plinov na ravni projekta, EN ISO 14064-3:2019 - Toplogredni plini - 3. del: Specifikacija z navodilom za preverjanje in vrednotenje trditev o emisijah toplogrednih plinov, EN ISO 15195:2019 - Laboratorijska medicina - Zahteve za usposobljenost kalibracijskih laboratorijev z uporabo referenčnih merilnih postopkov in EN ISO/IEC 17029:2019 - Ugotavljanje skladnosti - Splošna načela in zahteve za organe, ki izvajajo validacijo in verifikacijo. Navedene standarde sta sprejela s prenosom mednarodnih standardov ISO 14064-1:2018, ISO 14064-2:2019, ISO 14064-3:2019, ISO 15195:2018, in ISO/IEC 17029:2019.
Dve mednarodni organizaciji, ki zastopata muzeje in območja kulturne dediščine, in sicer Mednarodni muzejski svet in Mednarodni svet za spomenike in spomeniška območja, sta izrazili namero glede predložitve vloge za vključitev dušika, pridobljenega na kraju samem, v Prilogo I k Uredbi (EU) št. 528/2012, ki bi državam članicam omogočila izdajo dovoljenj za proizvode, ki so sestavljeni iz dušika, pridobljenega na kraju samem, ne da bi bilo potrebno odstopanje v skladu s členom 55(3) navedene uredbe. Vendar je za izvedbo ocene take vloge, vključitev snovi v Prilogo I k Uredbi (EU) št. 528/2012 in pridobitev dovoljenj za proizvode potreben čas.
(3)

Vendar je analiza seznamov izdelkov, za katere želijo francoski organi uporabiti diferencirano obdavčitev, dolgotrajen proces, ki zahteva preverjanje utemeljitve diferencirane obdavčitve in sorazmernosti za vsak izdelek, pri čemer je treba zagotoviti, da taka diferencirana obdavčitev ne more škoditi celovitosti in usklajenosti pravnega reda Unije, vključno s celovitostjo in usklajenostjo notranjega trga in skupnih politik.
(5)

Oba tehnična predstavnika v smislu člena 1.F. Sporazuma, in sicer Agencija Evropske unije za varnost v letalstvu (EASA) za Evropsko unijo (EU) in Zvezna uprava za letalstvo (FAA) za Združene države Amerike, sta predlagala, da Dvostranski nadzorni odbor sprejme sklep o oblikovanju nove Priloge 3 k Sporazumu, da bi se zajelo vzajemno priznavanje ugotovitev glede skladnosti in dokumentacije ter zagotavljanje tehnične pomoči v zvezi z licenciranjem športnih pilotov in spremljanjem skladnosti.
SKLEP KOMISIJE (EU) 2020/1730

z dne 18. novembra 2020

o potrditvi sodelovanja Irske pri Uredbi (EU) 2017/1954 Evropskega parlamenta in Sveta o spremembi Uredbe Sveta (ES) št. 1030/2002 o enotni obliki dovoljenja za prebivanje za državljane tretjih držav

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola št. 21, ki je priložen Pogodbi o Evropski uniji in Pogodbi o delovanju Evropske unije, o stališču Združenega kraljestva in Irske glede območja svobode, varnosti in pravice ter zlasti člena 4 Protokola,

ob upoštevanju naslednjega:

(1) Irska je z dopisom z dne 29. julija 2020 Evropski komisiji uradno sporočila svojo odločitev, da sprejme Uredbo (EU) 2017/1954 Evropskega parlamenta in Sveta (1) in da jo ta zavezuje.

(2) Za sodelovanje Irske pri navedeni uredbi ni posebnih pogojev in prav tako niso potrebni prehodni ukrepi.

(3) Usklajene oblike in skupni varnostni standardi za dovoljenja za prebivanje v celotni Evropski uniji olajšujejo prehod meja ter s tem prispevajo k dobremu delovanju območja svobode, varnosti in pravice.

(4) Sodelovanje Irske pri Uredbi (EU) 2017/1954 bi bilo zato treba potrditi.

(5) Da bi se Irski omogočila čimprejšnja uporaba Uredbe (EU) 2017/1954, bi moral ta sklep začeti veljati na dan po njegovi objavi –

SPREJELA NASLEDNJI SKLEP:

Člen 1 Sodelovanje Irske pri Uredbi (EU) 2017/1954 je potrjeno.

Člen 2 Ta sklep začne veljati dan po objavi v Uradnem listu Evropske unije.

V Bruslju, 18. novembra 2020 Za Komisijo Predsednica Ursula VON DER LEYEN

(1) Uredba (EU) 2017/1954 Evropskega parlamenta in Sveta z dne 25. oktobra 2017 o spremembi Uredbe Sveta (ES) št. 1030/2002 o enotni obliki dovoljenja za prebivanje za državljane tretjih držav (UL L 286, 1.11.2017, str. 9).
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 (5) o imenovanju članov in nadomestnih članov Odbora regij za obdobje od 1. februarja 2020 do 25. januarja 2025. Svet je 30. julija 2020 sprejel dodatni sklep (EU) 2020/1153 (6) o imenovanju članov in nadomestnih članov Odbora regij.
(2)

Svet je 2. oktobra 2020 sprejel Sklep (EU) 2020/1392 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (2). Svet je 22. oktobra 2020 sprejel nadaljnji Sklep o imenovanju člana Evropskega ekonomsko-socialnega odbora za obdobje od 21. septembra 2020 do 20. septembra 2025 (3). Eno mesto člana Evropskega ekonomsko-socialnega odbora za Republiko Poljsko je ostalo prosto in ga je potrebno zapolniti z nadaljnjim sklepom o imenovanju, ki se uporablja retroaktivno od 21. septembra 2020.